Az első saját gyártású Formula–1-es ATS a "HS1" volt, a két versenyző pedig Jarier és Jochen Mass. Az 1978-as dél-afrikai nagydíjon Jarier a 8. helyen végzett, de kirúgták. Helyére Alberto Colombo érkezett, akit három futam után gyenge teljesítménye miatt Jarier váltott. Jól jellemzi a csapatnál uralkodó viszonyokat, hogy az évad során hét versenyzőt alkalmaztak. (Egy ideig a későbbi világbajnok Keke Rosberget is.)